46. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 43495 της 25 Νοεμ./10 Δεκ. 1991 (ΦΕΚ  Β΄1004) Περί μεταφοράς προσώπων με φορτηγά αυτοκίνητα ιδιωτικής χρήσης. ΄Εχοντας υπόψη: Ι.Τις διατάξεις του άρθρ. 4 του Ν.Δ. 49/1968 «περί χορηγήσεως αδειών κυκλοφορίας φορτηγών αυτοκινήτων οχημάτων ιδιωτικής χρήσης (Α/294), όπως αυτό αντικαταστάθηκε με το άρθρ. 3 του Νόμ. 1959/1991 «Για τις οδικές μεταφορές, τις Επικοινωνίες και άλλες διατάξεις (Α/123), αποφασίζουμε: Η μεταφορά προσώπων με φορτηγά αυτοκίνητα ιδιωτικής χρήσης επιτρέπεται σύμφωνα με τους παρακάτω όρους και προϋποθέσεις: Προϋποθέσεις Άρθρ.1.-1.Επιτρέπεται η μεταφορά με φορτηγά αυτοκίνητα ιδιωτικής χρήσης, χωρίς καταβολή κομίστρου, των προσώπων εκείνων, που απασχολούνται στην εκτέλεση παραγωγικών έργων ή σε άλλες επιχειρήσεις, από τον τόπο κατοικίας του στον τόπο εργασίας και αντίστροφα, με αυτοκίνητα που ανήκουν στις εν λόγω επιχειρήσεις, εφόσον ο τόπος εργασίας τους δεν εξυπηρετείται συγκοινωνιακώς και εφόσον τα εν λόγω αυτοκίνητα πληρούν τους όρους ασφαλείας, που ορίζονται στο άρθρ. 3 της απόφασης αυτής. Ειδικώς οι αγρότες, που είναι κάτοχοι φορτηγών αυτοκινήτων ιδιωτικής χρήσης (αγροτικών) και οι οποίοι με τα αυτοκίνητά τους μεταβαίνουν στους αγρούς για εργασία ή για συγκομιδή γεωργικών προϊόντων, δύνανται να μεταφέρουν με τα εν λόγω αυτοκίνητά τους το εργατοτεχνικό προσωπικό από τους τόπους κατοικίας τους στους αγρούς και αντίστροφα, εφόσον τα αυτοκίνητα αυτά πληρούν τους τεχνικούς όρους ασφαλείας.  2.Μέχρι 3 εργατών ή τεχνιτών με φορτηγά αυτοκίνητα που ανήκουν στις βιομηχανικές, βιοτεχνικές, γεωργικές ή εμπορικές εν γένει επιχειρήσεις από τα καταστήματα της επιχείρησης για την συνόδευση εκφόρτωση και παράδοση εις τους τόπους προορισμού των προϊόντων που παράγονται από αυτές. Στην έννοια των εργατών και τεχνιτών του προηγουμένου εδαφίου υπάγονται και οι πωλητές βιβλίων των εκδοτικών οίκων και επιχειρήσεων. Διαδικασία Άρθρ.2.-Για την κατά τα ανωτέρω μεταφορά προσώπων, χορηγείται ειδικό σημείωμα από την αρμόδια περιφερειακή υπηρεσία του Υπουργείου, όπου ο τόπος εκτελέσεως του παραγωγικού έργου ή οι εργασίες της επιχείρησης, ανεξαρτήτως του τόπου κατοικίας του μεταφερομένου προσωπικού, κατόπιν υποβολής από τους ενδιαφερομένους των πιο κάτω δικαιολογητικών.  α.Αίτηση, στην οποία να αναφέρεται ο τόπος εκτέλεσης παραγωγικού έργου ή οι εργασίες της επιχείρησης, καθώς και αυτός της κατοικίας του μεταφερομένου προσωπικού.  β.Φωτοτυπίας της άδειας κυκλοφορίας του αυτοκινήτου.  γ.Βεβαίωση της αρμόδιας Αστυνομικής Αρχής, στην οποία θα φαίνεται ο τόπος εκτέλεσης του παραγωγικού έργου ή οι εργασίες της επιχείρησης και ότι ο τόπος αυτός δεν εξυπηρετείται συγκοινωνιακά. δ.Εγκριτική άδεια τελωνειακής αρχής όπως προβλέπεται στο άρθρ. 5. Όροι ασφαλείας φορτηγών αυτοκινήτων Άρθρ.3.-1.Κάθε φορτηγό αυτοκίνητο ιδιωτικής χρήσης, που χρησιμοποιείται για τη μεταφορά προσωπικού, πρέπει να πληροί τους πιο κάτω όρους: α.Να είναι εφοδιασμένο με πρόχειρα καθίσματα, στερεά συνδεδεμένα μετά του πήγματος και διατεταγμένα, είτε παράλληλα είτε κάθετα προς την φορά όδευσης του οχήματος.  Η τοποθέτηση καθισμάτων έναντι αλλήλων επιτρέπεται μόνο στην περίπτωση, που είναι τοποθετημένα παράλληλα προς το κατά μήκος άξονα του οχήματος.  Η απόσταση μεταξύ των κατά μήκος καθισμάτων, πρέπει να είναι τουλάχιστον 0,70 εκ. η δε απόσταση των έναντι αλλήλων διατεταγμένων τουλάχιστον 1,30μ.  Η τοποθέτηση τριών σειρών καθισμάτων στην περίπτωση των παραλλήλων σειρών επιτρέπεται μόνο, εφόσον το εσωτερικό πλάτος του πήγματος είναι τουλάχιστον 2 μέτρα.  β.Οι πλάγιες πλευρές του αμαξώματος μετά των τυχόν προσθηκών (παραπέτια), πρέπει να έχουν ύψος από το δάπεδο τουλάχιστον 1,20 μ. και    η οπίσθια    πλευρά      πρέπει    να       φέρει  (Αντί για τη σελ. 326,35) Σελ. 326,35(α) Τεύχος 1160-Σελ. 81 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.44-46 προσθήκη ανάλογης αντοχής και κατάλληλα τοποθετημένης για την προστασία των τελευταίων καθημένων. γ.Τα παραπάνω αυτοκίνητα πρέπει να είναι εφοδιασμένα με κιβώτια φαρμάκων, πρώτων βοηθειών, πυροσβεστήρα με πλήρη εξάρτηση, καθώς και καλλύματα (τέντα) για την προστασία των μεταφερομένων επιβατών από τις καιρικές συνθήκες.  δ.Ειδικά προκειμένου για ανατρεπόμενα αυτοκίνητα η μεταφορά επιβατών θα επιτρέπεται εφόσον πληρούνται πλην από τα παραπάνω και οι εξής όροι: (Ι)Να τοποθετούνται 3-4 δακτύλιοι σύνδεσης (ζυγγιά) σε κάθε δοκό του πλαισίου για τη σταθερή σύνδεση του ανατρεπομένου αμαξώματος μετά του πλαισίου.  (2).Να ακινητοποιείται ο μοχλός ανατροπής.  2.Κατά την επιθεώρηση των φορτηγών αυτοκινήτων, από την αρμόδια υπηρεσία Συγκοινωνιών, πρέπει να ελέγχεται ότι έχουν προβλεφθεί οι αναγκαίοι μηχανισμοί και διασκευές για την εφαρμογή των παραπάνω μέτρων ασφαλείας για την οποία καθίστανται υπεύθυνοι οι κάτοχοι και οδηγοί αυτοκινήτων.  Μετά την επιθεώρηση του αυτοκινήτου από την αρμόδια υπηρεσία Συγκοινωνιών, κατά την οποία θα διαπιστούνται οι παραπάνω όροι ασφαλείας, θα χορηγείται ειδικό σημείωμα, του οποίου η ισχύς είναι ετήσια.  Καθορισμός αριθμού επιβατών Άρθρ.4.-Ο επιτρεπόμενος αριθμός επιβατών υπολογίζεται ανάλογα των καθισμάτων που υπάρχουν στο όχημα, λαμβανομένου ως ελαχίστου απαιτηθησομένου πλάτους καθ’ έκαστον επιβάτη σαράντα εκατοστά του μέτρου (0,40)μ. Το γινόμενο του αριθμού των επιβατών επί 70 θα είναι ίσο ή μικρότερο, του ωφελίμου φορτίου του αυτοκινήτου, άλλως θα περιορίζεται αναλόγως. Ειδικά για τα αγροτικά αυτοκίνητα σε καμιά περίπτωση ο επιτρεπόμενος αριθμός  των επιβατών δεν θα υπερβαίνει τους 4 σε φορτηγά ωφελίμου φορτίου μέχρι και 500 χιλιογράμμων και τους 8 επιβάτες σε φορτηγά αυτοκίνητα ωφελίμου φορτίου 500 χιλιογράμμων και άνω. Άρθρ.5.-Ο ιδιοκτήτης του φορτηγού αυτοκινήτου ιδιωτικής χρήσης, που επιθυμεί να τοποθετήσει πρόχειρα καθίσματα για την μεταφορά του εργατοτεχνικού προσωπικού του, σύμφωνα με τις διατάξεις της απόφασης αυτής, θα πρέπει κατά τις διατάξεις του άρθρ. 5 του Νόμ. 1573/1985 «τελωνειακή επίβλεψη και φορολογικό καθεστώς των αυτοκινήτων εγχώριας κατασκευής» (Α/201) πριν την έναρξη οποιασδήποτε εργασίας κατασκευής, να υποβάλλει αίτηση στην τελωνιακή αρχή, που έχει αρμοδιότητα τελωνισμού αυτοκινήτων, για την λήψη σχετική εγκριτικής άδειας. Σελ. 326,36(α) Τεύχος 1160-Σελ. 82 Άρθρ.6.-Για την μεταφορά των προσώπων, που αναφέρεται η παρ. 2 του άρθρ. Ι της απόφασης αυτής, δεν απαιτείται προηγούμενη επιθεώρηση των αυτοκινήτων και χορήγηση ειδικού σημειώματος παρά μόνο εγκριτική άδεια του αρμόδιου τελωνείου που αναφέρεται στο προηγούμενο άρθρ.5. Άρθρ.7.-Από την έναρξη ισχύος της απόφασης αυτής καταργούνται οι Δ-8000/1000/1974 (Β/324) και 39039/220/1979 (Β/120) αποφάσεις.